Futbol boʻyicha 2021-yilgi Oʻzbekiston Superligasi
Futbol boʻyicha 2021-yilgi Oʻzbekiston Superligasi — Futbol boʻyicha Oʻzbekiston chempionatining 30-mavsumi. O‘zbekiston Coca-Cola Superligasi 2021 (Coca-Cola Oʻzbekiston Superligasining rasmiy homiylik nomi) futbol bo‘yicha O‘zbekiston chempionati oliy ligasining 31-qur‘asidir. Oʻzbekiston Professional Futbol Ligasi homiyligida oʻtkaziladi. Joriy mavsumda 14 ta klub ishtirok etdi. Turnir anʼanaviy tarzda „bahor-kuz“ tizimi boʻyicha oʻtkazildi (1-bosqich 2021-yil 9-martda, oxirgi, 26-da esa 2021-yil 27-noyabrda boʻlib oʻtgan). Iyul oyida ligada birinchi va ikkinchi davralar oʻrtasida yozgi tanaffus boʻldi. Chempionat 2 davra (26 tur)da o‘tkazildi. Oʻyinlar haftaning oxirgi kunlarida (juma, shanba va yakshanba) kechki payt oʻtkazildi. Superligaga klublar uchun barcha talab qilinadigan litsenziyalash shartlarini toʻliq bajargan jamoalargina yoʻl oldi. 2021-yilgi Superligada xorijlik oʻyinchilar chegarasi 4+1 edi. 2021-yilgi Oʻzbekiston Superligasining barcha oʻyinlari MTRK Sport davlat sport telekanali orqali (eng koʻp jonli) translyatsiya qilindi. Bu chempionat „Mash’al“ — „Qoʻqon 1912“ uchrashuvida boʻlgani kabi darvoza toʻridan tashqaridan kiritilgan gollar ham unda hisobga olinishi bilan mashhur.